b"\n_START_ARTICLE_\nMare de D\xc3\xa9u de Montnegre\n_START_SECTION_\nDescripci\xc3\xb3\n_START_PARAGRAPH_\n\xc3\x89s un edifici d'una sola nau coberta amb volta de can\xc3\xb3 sostinguda per arcs formers i absis semicircular amb finestres amb esplandit. Als peus hi ha el cor. El parament \xc3\xa9s emblanquinat i pintat representant carreus. El mur exterior \xc3\xa9s d'aparell irregular. La fa\xc3\xa7ana t\xc3\xa9 dues obertures, una de forma de creu grega i l'altra d'arc de mig punt, i un porxo adossat. El campanar \xc3\xa9s un cos c\xc3\xbabic amb obertures als quatre costats.\n_START_SECTION_\nHist\xc3\xb2ria\n_START_PARAGRAPH_\nDocumentalment la trobem el 1019 com a dotaci\xc3\xb3 de la can\xc3\xb2nica gironina. El 1064 \xc3\xa9s citada al testament de Ponci, preceptor de l'esgl\xc3\xa9sia de Girona, i el 1372 en una venda feta pel rei Pere III. A principis del segle XX s'incendi\xc3\xa0 i l'any 1928 fou reconstru\xc3\xafda."